Цийхь дукха тайпана лаьттан ресурсаш ю, амма лаьмнаш дукха ду, ткъа акъари кӀезга ю. 43 % пачхьалкхан лаьттан майданах акъари ю. 2010 шеран терахьашца Цийн дуьйш долу лаьттан майдано дӀалоцу 155,7 млн га[62]. 1990—2000 шерашкахь Цийн юьртан бахам толуш яра шакепара — меттигаш яра интенсификацин (латта тодеш рицкъан барам айар) мур экстенсивни кхиоран (рицкъ айар латташ дер алсамдохуш) муьрца хуьйцуш. 1990—1995 шераш — интенсивни кхиоран хан ю: ЦХР латташ дуьй майда лахаяьлла 113,5 млн га тӀиера 110,5 га кхаччалц, ткъа лаьттах тоьхна латта тодаран хими айана 25,9 млн тонн тӀиера 35,4 млн тонне кхаччалц[62]. Оцу муьрехь айаделира юьртан бахаман рицкъ, алссама бешийн майданаш 5,2 млн га тӀиера 8,1 млн га кхаччалц шоръяр баханехь[62]. 1995—2000 шераш — интенсификаци лагӀъелла экстенсивни кепаш айаелла хан ю: оцу хенахь цӀеххьана айаелира ялтадеран майданаш 110,1 млн га тӀиера 156,3 млн га кхаччалц, цу тӀе тоьхна латта тодаран химин шеран барам айабелира кӀеззиг 35,4 млн тонн тӀмера 41,5 млн тонне кхаччалц[62]. Иштта 1995—2000 шерашкахь цӀеххьана лагӀбелира юьртан бахамехь къахоьгурш — 916,8 млн стаган тӀиера 479,6 млн стаге кхаччалц[62]. 2000—2010 шерашкахь ЦХР юьртан бахамера белхалойн (482,3 млн стаг 2010 шарахь), хӀора шарахь туху латта тодаран гӀирсийн (42,5 млн тонн 2010 шарахь), юьртан бахаман культураш юьйшйолу майданийн (155,7 млн га 2010 шарахь), бешийн (9,0 млн га 2010 шарахь) барам башха хийца а ца белира[62]. Цийр латта пачхьалкхан а, коллективан а долахь ду. 1978 шо чекхдолуш ярташкахь хийцамаш буьйлабелира. Уьш бахьанехь яьржира керла бахаман система — кхиоран жамӀашца доьзна доьзалан жоьпалла. Коопераци йина бахамийн дакъа кӀезга ду — 9,8 % ахархойн керташ бен яц 2005 шарахь[63]. 2010 шарахь пачхьалкхехь яра 244,3 млн ахархойн керташ[62]. Цийн дукха йоккха хӀурдйистан аса ю. Цуьнан гомха хи долу чӀерийн меттигаш дӀалоцу 1500 эзар км², иза дуьненан гомха хин майданийн доьалгӀа дакъа ду.